Diari Oficial de la Generalitat Valenciana


Sumari del DOGV 9388, del 21-07-2022 (2022/6971)

RESOLUCIÓ de 19 de juliol de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2022, destinades a la realització d'actuacions sobre obertura de fosses, exhumacions i accions en compliment de la Llei 14/2017, en l'àmbit de la Comunitat Valenciana, en el marc de l'Ordre 2/2020, de 22 de setembre, i de la Resolució de 23 de febrer de 2022, totes dues de la Conselleria de Participació, Transparència, Cooperació i Qualitat Democràtica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6971


Data del document
:   19-07-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 19 de juliol de 2022, de la consellera de Participació, Transparència, Cooperació i Qualitat Democràtica, per la qual es concedeixen subvencions per a l'exercici 2022, destinades a la realització d'actuacions sobre obertura de fosses, exhumacions i accions en compliment de la Llei 14/2017, en l'àmbit de la Comunitat Valenciana, en el marc de l'Ordre 2/2020, de 22 de setembre, i de la Resolució de 23 de febrer de 2022, totes dues de la Conselleria de Participació, Transparència, Cooperació i Qualitat Democràtica. [2022/6971]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica (DOGV 8914, 28.09.2020), en relació amb la Resolució de 23 de febrer de 2022, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2022 (DOGV 9288, d'1.03.2022), es resol aquesta convocatòria sobre la base dels següents:  
  
Antecedents de fet  
  
Primer. En l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica (d'ara endavant, l'Ordre), es van aprovar les bases reguladores de la concessió de subvencions destinades a actuacions sobre exhumació i identificació de víctimes desaparegudes durant la guerra civil i la dictadura, en l'àmbit de la Comunitat Valenciana.  
En el marc establit per aquestes bases reguladores, a través de la Resolució de 23 de febrer de 2022, de la Conselleria de Participació, Transparència, Cooperació i Qualitat Democràtica, es va convocar la concessió d'aquestes subvencions per a l'exercici 2022.  
Segon. De conformitat amb el resolc seté de la resolució esmentada, el termini de presentació de sol·licituds era d'un mes, i es computava des de l'endemà de la publicació de l'extracte en el DOGV, per la qual cosa finalitzava l'1 d'abril de 2022. Com a resultat de tot això, el nombre total de sol·licituds presentades ha sigut de 12.  
Tercer. Vistes les sol·licituds presentades, es van efectuar els oportuns requeriments perquè les entitats pogueren esmenar-les, i totes elles han presentat la documentació exigida en el termini legalment concedit.  
  
Quart. La Comissió de valoració prevista en l'article 6 de l'Ordre, es va reunir en data 7 de juny de 2022, per a avaluar les sol·licituds admeses a tràmit conforme als criteris objectius d'atorgament continguts en l'article 7 de l'Ordre, i assignar les quanties individualitzades de subvenció, segons el que es disposa en l'article 8 de l'Ordre.  
  
El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Cinqué. L'òrgan instructor ha emés informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
  
I. De conformitat amb l'article 160.4.c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i els articles 1 i 4 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, tot això en concordança amb el que es disposa en l'article 9 de l'Ordre 2/2020, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
  
II. De conformitat amb l'apartat 1 de l'article 5 de l'Ordre, la direcció general competent en matèria de memòria democràtica s'ha encarregat d'ordenar i instruir el procediment, i d'acordar totes les actuacions necessàries per a la determinació, coneixement i comprovació de les dades en virtut de les quals escau adoptar la resolució pertinent.  
  
III La Llei 8/2021, de 30 de desembre, de pressupostos de la Generalitat per a l'exercici 2022, preveu, dins de l'aplicació 47.40.73.083.01.8 (programa denominat «Qualitat democràtica»), la línia pressupostària: S8358000, destinada a finançar als ajuntaments, mancomunitats, entitats i associacions sense ànim lucratiu de la Comunitat Valenciana, per a la realització d'actuacions relacionades amb l'obertura de fosses, exhumacions i accions en compliment de la Llei 14/2017, a proposta ciutadana segons la Resolució de 3 de maig de 2021, de la consellera de Participació, Transparència, Cooperació i Qualitat Democràtica, per la qual s'estableixen els requisits, terminis, procediment i calendari del procés pilot de participació ciutadana per a l'elaboració dels primers pressupostos participatius de la Generalitat per a l'exercici 2022, amb un import màxim global de 150.000,00 - (cent cinquanta mil euros).  
  
La citada línia de subvenció ha sigut incrementada en la quantitat de 198.259,01 ?, a través d'una generació de crèdit provinent de la línia estratègica 1 de les ajudes de l'Estat a les CCAA, destinada a exhumacions, del Ministeri de la Presidència, Relacions amb les Corts i Memòria Democràtica, per a actuacions de Memòria Democràtica, per l'import adés esmentat, autoritzada per Resolució de 6 de juliol de 2022, de la Conselleria d'Hisenda i Model Econòmic, per la qual s'autoritza una generació de crèdit del capítol 4 del programa 126.70 Qualitat democràtica, per ingressos finalistes, no previstos inicialment, del Ministeri de la Presidència, Relacions amb les Corts i Memòria Democràtica, per a actuacions de Memòria Democràtica, per l'import adés esmentat, per la qual cosa l'import màxim destinat a finançar aquestes ajudes ascendeix a un total de 348.259,01 ?.  
IV. La Comissió de valoració, de conformitat amb els articles 6 i 9 de l'Ordre, va acordar en data 7 de juny de 2022, per unanimitat de les persones assistents, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i se n'assumeix el contingut en la integritat.  
En virtut de quant antecedeix i altra normativa que resulte de pertinent aplicació, resolc:  
  
Únic  
Concedir les subvencions a les entitats que figuren en l'annex I pels imports que s'indiquen en cada cas per a l'anualitat 2022. Les puntuacions s'han atorgat per aplicació dels criteris objectius d'atorgament previstos en els articles 7 i 8 de l'Ordre, en relació amb els resolcs nové i deu de la resolució de convocatòria, així com els imports econòmics que també es ressenyen en aquest annex, calculats com a percentatge corresponent sobre les quantitats subvencionables, de conformitat amb la proposta motivada de resolució efectuada per la Comissió de valoració, i amb càrrec a la línia pressupostària S8358000, dins de l'aplicació 12.23.98.484.66 (programa denominat «Qualitat democràtica»), destinada a finançar, en el marc de la dels PPC «Actuacions d'obertura de fosses, exhumacions i accions en compliment de la llei 14/2017», del programa 126.70: «Qualitat democràtica», recollida en els annexos de transferències i subvencions de la Llei 8/2021, de 30 de desembre, de pressupostos de la Generalitat per a l'exercici 2022, per l'import global màxim de 150.000 ?. Línia de subvenció que ha sigut incrementada en la quantitat de 2 02.514,37 - (dos-cents dos mil cinc-cents catorze euros amb trenta-set cèntims d'euro), a través d'una generació de crèdit provinent de la línia estratègica 1 de les ajudes de l'Estat a les comunitats autònomes destinades a exhumacions, per Resolució de 6 de juliol de 2022, de la Conselleria d'Hisenda i Model Econòmic (DOGV xx del xx), per la qual s'autoritza una generació de crèdit del capítol 4 del programa 126.70 Qualitat democràtica, per ingressos finalistes, no previstos inicialment, del Ministeri de la Presidència, Relacions amb les Corts i Memòria Democràtica, per a actuacions de Memòria Democràtica, per l'import adés esmentat, per la qual cosa l'import màxim destinat a finançar aquestes ajudes ascendeix a un total de 348.259,01 - (tres-cents quaranta-huit mil dos-cents cinquanta-nou euros, amb un cèntim d'euro).   
  
Les entitats beneficiàries hauran de complir les obligacions previstes en els articles 13 i següents de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, així com amb les previsions recollides en la Resolució de 23 de febrer de 2022, amb especial atenció a l'obligació de respectar el termini màxim de justificació de la subvenció rebuda, que venç, a tenor del resolc tretze, el 15 de novembre de 2022, no sent aquest termini ampliable.  
Així mateix, d'acord amb el resolc onze de la citada Resolució de 23 de febrer de 2022, es fa constar l'obligatorietat d'obtindre, amb caràcter previ a l'execució de les diferents actuacions a subvencionar els permisos, llicències i autoritzacions preceptives, inclosa, si fa el cas, l'autorització de la direcció general competent en cultura i patrimoni.  
  
Atenent el que es preveu en l'article 14 de l'Ordre, la direcció general competent en matèria de memòria democràtica, aplicarà el pla de control aprovat per Resolució de la consellera de Participació, Transparència, Cooperació i Qualitat Democràtica, en data 2 de març de 2022, elaborat a l'efecte en els termes establits en l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La publicació de la present resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
  
D'acord amb la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, hom podrà interposar els recursos següents:  
a) Recurs potestatiu de reposició en el termini d'un mes davant la persona titular de la conselleria amb competències en matèria de memòria democràtica.  
b) O bé, directament recurs contenciós administratiu en el termini de dos mesos davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això, sense perjudici que les entitats interessades puguen interposar qualsevol altre recurs que hi estimen pertinent.  
  
València, 19 de juliol de 2022.- La consellera de Participació, Transparència, Cooperació i Qualitat Democràtica: Rosa Pérez Garijo.